Telekommunikatsiya vositalarini joylashtirish uchun ijara shartnomalarini rasmiylashtirishning maʼmuriy reglamentini tasdiqlash toʻgʻrisida
(resolution, 2024-05-15)

Oʻzbekiston Respublikasi Prezidentining “2022-2023-yillarda axborot-kommunikatsiya texnologiyalari sohasini yangi bosqichga olib chiqish chora-tadbirlari toʻgʻrisida” 2022-yil 22-avgustdagi PQ-357-son qarori ijrosi yuzasidan telekommunikatsiya vositalarini joylashtirish uchun telekommunikatsiya operatorlariga yer uchastkalarini ajratishda teng, shaffof va bozor tamoyillariga asoslangan tartibni joriy etish maqsadida Vazirlar Mahkamasi qaror qiladi: 1. Raqamli texnologiyalar vazirligi, Davlat aktivlarini boshqarish agentligi va Tabiat resurslari vazirligining telekommunikatsiya vositalarini joylashtirish uchun telekommunikatsiya operatorlariga ijaraga berilishi rejalashtirilgan yer uchastkalari roʻyxatini shakllantirish, ularni tanlov (elektron onlayn-auksion)ga qoʻyish va telekommunikatsiya operatorlariga ijaraga berish jarayonlarini raqamlashtirish toʻgʻrisidagi taklifiga rozilik berilsin. 2. Telekommunikatsiya vositalarini joylashtirish uchun ijara shartnomalarini rasmiylashtirishning maʼmuriy reglamenti 1-ilovaga muvofiq tasdiqlansin va 2023-yil 1-iyundan boshlab amalga kiritilsin. 3. Telekommunikatsiya vositalarini joylashtirish uchun telekommunikatsiya operatorlariga ijaraga berilishi rejalashtirilgan yer uchastkalari roʻyxatini shakllantirish, ularni tanlov (elektron onlayn-auksion)ga qoʻyish va telekommunikatsiya operatorlariga ijaraga berish imkonini beruvchi maxsus axborot tizimi (keyingi oʻrinlarda — axborot tizimi)ni ishlab chiqish, uni texnik va tashkiliy jihatdan qoʻllab-quvvatlashni taʼminlash maqsadida Raqamli texnologiyalar vazirligining ““UNICON.UZ” fan-texnika va marketing tadqiqotlari markazi” masʼuliyati cheklangan jamiyati — axborot tizimi operatori etib belgilansin. 4. Axborot tizimi operatori: 2023-yil 1-mayga qadar oʻz mablagʻlari hisobidan axborot tizimini ishlab chiqsin; 2023-yil 1-iyulga qadar telekommunikatsiya vositalarini joylashtirish boʻyicha telekommunikatsiya operatorlari tomonidan avval rasmiylashtirilgan ijara shartnomalari, telekommunikatsiya vositalari joylashgan yer (koordinata nuqtalari va chegaralari) va shartnomalarning tegishli maʼlumotlari (rekvizitlari) axborot tizimiga kiritilishini taʼminlasin. 5. Iqtisodiyot va moliya vazirligi huzuridagi Kadastr agentligi ijaraga berilishi rejalashtirilgan yer uchastkasi toʻgʻrisidagi maʼlumotlarni axborot tizimi operatoriga doimiy asosda elektron axborot almashinuvi orqali taqdim etib borsin. 6. Raqamli texnologiyalar vazirligi, Madaniyat va turizm vazirligi, Tabiat resurslari vazirligi, Davlat aktivlarini boshqarish agentligi, Iqtisodiyot va moliya vazirligi huzuridagi Kadastr agentligi, Transport vazirligi huzuridagi Fuqaro aviatsiyasi agentligi oʻz axborot tizimlarini ushbu qarorning 3-bandida koʻrsatilgan axborot tizimi bilan oʻzaro integratsiya qilish choralarini koʻrsin. 7. Vazirlar Mahkamasining 2001-yil 26-oktabrdagi 429-son qarori bilan tasdiqlangan Oʻzbekiston Respublikasida radiochastota spektridan foydalanganlik uchun haq toʻlash tartibi toʻgʻrisidagi nizomga 2-ilovaga muvofiq oʻzgartirishlar kiritilsin. 8. Raqamli texnologiyalar vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 9. Mazkur qarorning bajarilishini nazorat qilish Oʻzbekiston Respublikasi raqamli texnologiyalar vaziri Sh.X. Shermatov zimmasiga yuklansin. 1. Mazkur Reglament telekommunikatsiya vositalarini joylashtirish uchun ijara shartnomalarini rasmiylashtirish tartibini belgilaydi. 2. Mazkur Reglamentda quyidagi asosiy tushunchalardan foydalaniladi: axborot tizimi — telekommunikatsiya vositalarini joylashtirish uchun telekommunikatsiya operatorlariga ijaraga berilishi rejalashtirilgan yer uchastkalari roʻyxatini shakllantirish, ularni tanlov (elektron onlayn-auksion)ga qoʻyish va telekommunikatsiya operatorlariga ijaraga berish imkonini beruvchi maxsus elektron axborot tizimi; axborot tizimi operatori — Oʻzbekiston Respublikasi Raqamli texnologiyalar vazirligining ““UNICON.UZ” fan-texnika va marketing tadqiqotlari markazi” masʼuliyati cheklangan jamiyati; auksion ishtirokchisi — “E-AUKSION” elektron savdo platformasidan belgilangan tartibda roʻyxatdan oʻtib, auksionda qatnashish uchun ariza bergan telekommunikatsiya tarmoqlarini loyihalashtirish, qurish, ulardan foydalanish va ularning xizmatlarini koʻrsatish faoliyati bilan shugʻullanish boʻyicha litsenziyaga ega boʻlgan telekommunikatsiya operatori; balansda saqlovchi — davlat mulki hisoblangan bino va yer maydoni yoki moddiy madaniy meros obyektlari hisoblangan inshootlar balansida hisobga olingan yuridik shaxs; vakolatli organlar (tashkilotlar) — ushbu Reglamentga muvofiq telekommunikatsiya vositalarini joylashtirish masalasi kelishiladigan davlat organlari va boshqa tashkilotlar; davlat mulki obyekti — elektron onlayn-auksion orqali ijaraga beriladigan davlat mulki hisoblangan bino va inshootlar, moddiy madaniy meros obyektlari hamda ularning yer uchastkalari; reyestr — telekommunikatsiya operatorlari, telekommunikatsiya vositalarini joylashtirish boʻyicha ijara shartnomalari hamda ularga tegishli boʻlgan hujjatlar toʻplamini oʻz ichiga oluvchi maʼlumotlar bazasi; savdo operatori — “E-AUKSION” elektron savdo platformasida auksionni tashkil etish va oʻtkazish vakolati berilgan “Elektron onlayn-auksionlarni tashkil etish” aksiyadorlik jamiyati; talabnoma — telekommunikatsiya vositalarini joylashtirish uchun zarur yer uchastkalarining maydoni va koordinatalarini belgilash hamda yer uchastkasini ijaraga olish boʻyicha telekommunikatsiya operatori tomonidan toʻldiriladigan va axborot tizimi orqali kiritiladigan maʼlumotlar; telekommunikatsiya vositalari — signallarni hosil qilish, uzatish, qabul qilish, qayta ishlash hamda ularni boshqarish imkonini beruvchi texnik qurilmalar, uskunalar, inshootlar va tizimlar; telekommunikatsiya operatori — mulk huquqi yoki boshqa ashyoviy huquq asosida telekommunikatsiya (telefon aloqasi, maʼlumotlar uzatish, mobil aloqa, televideniye) tarmogʻiga ega boʻlgan, uning qurilishi, ishlashi, rivojlanishini taʼminlovchi va litsenziyaga asosan tegishli telekommunikatsiya xizmatlarini koʻrsatuvchi yuridik shaxs; shaxsiy kabinet — axborot tizimi foydalanuvchilari tomonidan maʼlumotlarni kiritish, tahrirlash, foydalanish va qoʻllash imkoniyatini yaratish uchun moʻljallangan maxsus oyna; elektron onlayn-auksion (keyingi oʻrinlarda — auksion) — “E-AUKSION” elektron savdo platformasi orqali jismoniy va yuridik shaxslarga auksion obyektini ijaraga berish boʻyicha narxni oshirib borish tamoyili asosida onlayn oʻtkaziladigan savdo shakli. 3. Axborot tizimi orqali rasmiylashtirilgan va muddati uzaytirilgan ijara shartnomalari hamda boshqa xizmatlar (auksion obyektini savdoga chiqarishda materiallarni kelishish, shuningdek savdoni tashkil etish va oʻtkazish xarajatlari bundan mustasno) uchun toʻlovlar axborot tizimi operatori va telekommunikatsiya operatorlari oʻrtasida tuziladigan shartnomaga muvofiq belgilanadi. Bunda, axborot tizimi orqali ushbu hujjatlarni rasmiylashtirish uchun telekommunikatsiya operatori tomonidan axborot tizimi operatoriga bazaviy hisoblash miqdorining bir baravari miqdorida toʻlov amalga oshiriladi. 4. “E-AUKSION” elektron savdo platformasida onlayn-auksion tashkil etish hamda oʻtkazish tartibi Vazirlar Mahkamasining 2022-yil 12-yanvardagi 18-son qarori bilan tasdiqlangan “E-AUKSION” elektron savdo platformasida onlayn-auksion va tanlovlarni tashkil etish hamda oʻtkazish tartibi toʻgʻrisidagi nizom asosida amalga oshiriladi. Bunda, boʻsh va zaxiraga olingan yer uchastkalari hamda davlat mulki obyektini telekommunikatsiya vositalarini joylashtirish uchun ijaraga berish boʻyicha oʻtkazilgan elektron auksionda bir ishtirokchi qatnashgan taqdirda ham u oʻtkazilgan deb hisoblanadi. Shuningdek, auksion oʻtkazish auksion oʻtkaziladigan kun toʻgʻrisida xabarnoma va lotga oid axborot “E-AUKSION” elektron savdo platformasida eʼlon qilingandan oʻttiz kun oʻtgandan keyingi kunga belgilanadi. Bayram va dam olish kunlarida auksionlar oʻtkazilmaydi. 5. Oʻzbekiston Respublikasi Raqamli texnologiyalar vazirligi (keyingi oʻrinlarda — Vazirlik)ga doimiy foydalanish huquqi asosida ajratilishi rejalashtirilgan yer uchastkalarini kelishish hamda ajratilgan yer uchastkalarini telekommunikatsiya vositalarini joylashtirish uchun ijaraga berish ushbu Reglamentning 1-ilovasida keltirilgan sxemaga muvofiq amalga oshiriladi. 6. Telekommunikatsiya operatorlari tomonidan telekommunikatsiya vositalarini joylashtirish uchun joyiga chiqqan holda zarur loyihaoldi oʻrganish ishlari olib boriladi. 7. Telekommunikatsiya operatori axborot tizimi yoki Yagona interaktiv davlat xizmatlari portali orqali telekommunikatsiya vositalarini joylashtirish uchun zarur yer uchastkalarining maydoni va koordinatalarini belgilab beradi hamda zarur yer uchastkalarini ijaraga olish boʻyicha talabnoma toʻldiradi. 8. Axborot tizimi operatori telekommunikatsiya operatori tomonidan belgilangan maydon va koordinatalar boʻyicha maʼlumotlarni olish uchun axborot tizimi orqali avtomatik tarzda Davlat kadastrlari palatasining hududiy boshqarmasiga soʻrov joʻnatadi. Bunda, yer uchastkasi maʼlumotlari (yer uchastkalarining maydoni va koordinatalari) telekommunikatsiya operatori tomonidan notoʻgʻri kiritilganligi aniqlangan taqdirda, ushbu holat talabnomani rad etish uchun asos hisoblanadi va talabnoma bekor qilinadi. 9. Davlat kadastrlari palatasining hududiy boshqarmasi uch ish kuni ichida axborot tizimidagi soʻrovga javob tariqasida yer uchastkasi haqidagi maʼlumotlarni yuboradi. 10. Axborot tizimi operatori mazkur yer uchastkasida telekommunikatsiya vositalarini joylashtirish bilan bogʻliq hujjatlarni vakolatli organ (tashkilot)larga ular bilan dastlabki kelishish uchun axborot tizimi orqali avtomatik tarzda yuboradi. 11. Antenna-machta inshootlari va boshqa telekommunikatsiya inshootlarini qurish bilan bogʻliq hujjatlar telekommunikatsiya vositalari turiga mos ravishda quyidagi vakolatli organ (tashkilot)lar bilan axborot tizimi orqali kelishiladi: Oʻzbekiston Respublikasi Transport vazirligi huzuridagi Fuqaro aviatsiyasi agentligi; Oʻzbekiston Respublikasi Sanitariya-epidemiologik osoyishtalik va jamoat salomatligi qoʻmitasi; “Elektromagnit moslashuv markazi” davlat unitar korxonasi. Antenna-machta inshootlaridan tashqari boshqa telekommunikatsiya inshootlarini qurish bilan bogʻliq hujjatlar, zaruratga koʻra, boshqa manfaatdor tashkilotlar bilan ham kelishilishi mumkin. Vakolatli organ (tashkilot)lar telekommunikatsiya vositalarini joylashtirishda zarur hujjatlarning oʻz vaqtida koʻrib chiqilishi, kelishilishi va xulosalar qabul qilinishi uchun javobgar hisoblanadi. 12. Vakolatli organ (tashkilot)lar telekommunikatsiya vositalarini joylashtirish masalasini uch ish kuni ichida kelishadi yoki kelishishni asoslantirilgan holda rad etadi. Vakolatli organ (tashkilot)lar tomonidan kelishish rad etilgan hollarda, tegishli xulosa telekommunikatsiya operatoriga axborot tizimi orqali taqdim etiladi va talabnoma bekor qilinadi, 13. Vakolatli organ (tashkilot)lar bilan kelishilgandan soʻng axborot tizimi operatori talabnomada koʻrsatilgan yer uchastkalari toʻgʻrisidagi maʼlumotlarni Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan yer uchastkasini ajratish uchun Vazirlik tomonidan biriktirilgan masʼul xodimning axborot tizimidagi shaxsiy kabinetiga joʻnatadi. 14. Vazirlikka yer uchastkalari Vazirlar Mahkamasining 2021-yil 27-avgustdagi 543-son qarori bilan tasdiqlangan Yer uchastkalarini davlat va jamoat ehtiyojlari uchun doimiy foydalanishga ajratishning maʼmuriy reglamentida belgilangan tartibda ajratiladi. Vazirlik tomonidan biriktirilgan masʼul xodim yer uchastkalari toʻgʻrisidagi maʼlumotlar bilan tanishadi va Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklariga yer uchastkasini ajratish uchun ularning axborot tizimidagi shaxsiy kabinetiga buyurtma yuboradi. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bir ish kuni ichida buyurtmani (buyurtmaga loyihalashtirilayotgan obyektlar boʻyicha atrof muhitga taʼsir koʻrsatilishi toʻgʻrisidagi bayonnoma loyihasini ilova qilgan holda) yer uchastkasini ajratish materiallarini belgilangan tartibda tayyorlash uchun tegishli Davlat kadastrlari palatasining hududiy boshqarmasiga axborot tizimidagi shaxsiy kabinet orqali yuboradi. Davlat kadastrlari palatasining hududiy boshqarmasi besh ish kuni ichida shaxsiy kabinetda yer uchastkasini ajratish materiallarini tayyorlash yuzasidan shartnomani shakllantiradi va elektron raqamli imzo orqali imzolaydi. Shakllantirilgan shartnomani Vazirlikka axborot tizimi orqali yuboradi. Vazirlik tomonidan biriktirilgan masʼul vakil bir kun ichida axborot tizimidagi shaxsiy kabinetida elektron raqamli imzo orqali shartnomani ikkinchi tomondan imzolaydi va Davlat kadastrlari palatasining hududiy boshqarmasiga yuboradi. Davlat kadastrlari palatasining hududiy boshqarmasi tuzilgan shartnoma asosida yer uchastkasini ajratish haqida elektron shaklda hujjatlar yigʻmajildini tayyorlaydi va uni “YERELEKTRON” avtomatlashtirilgan axborot tizimiga joylashtiradi. “YERELEKTRON” avtomatlashtirilgan axborot tizimida kelishuv jarayonining har bir bosqichi boʻyicha maʼlumotni axborot tizimiga elektron axborot almashinuvi orqali doimiy uzatib boradi. 15. Yer uchastkasini ijaraga berishning boshlangʻich narxi quyidagi formula asosida axborot tizimida hisoblanadi: bunda: S — yer uchastkasining maydoni, kv.m; R — bir kvadrat metr yer uchastkasi uchun ijaraga berishning minimal qiymati, soʻm/kv.m.; T — yer uchastkasini ijaraga berish muddati, yil; E — yer uchastkasini tanlash materiallarini tayyorlash ishlarining qiymati, yer uchastkasiga boʻlgan huquqlarni davlat roʻyxatidan oʻtkazishga oid xarajatlar, soʻm. Bir kvadrat metr yer uchastkasi uchun ijaraga berishning minimal qiymati har bir tuman (shahar) uchun Qoraqalpogʻiston Respublikasi Vazirlar Kengashi, viloyatlar va Toshkent shahar hokimlari qarorlari bilan tasdiqlanadi. Har bir tuman (shahar) uchun yer uchastkasini ijaraga berishning minimal qiymatini belgilashda hududda mavjud hamda kelgusida markazlashgan manbalar hisobidan barpo etilishi rejalashtirilgan muhandislik-kommunikatsiya tarmoqlariga ulanish nuqtalari inobatga olinadi. Oxirgi tasdiqlangan yer uchastkasini ijaraga berishning minimal qiymati uning yangi qiymati tasdiqlangunga qadar amalda boʻladi. 16. Axborot tizimi operatori Davlat aktivlarini boshqarish agentligi huzuridagi Davlat mulki obyektlaridan samarali foydalanish markazi (keyingi oʻrinlarda — Davlat mulki obyektlaridan samarali foydalanish markazi) axborot tizimiga Vazirlikka doimiy foydalanish huquqi asosida ajratilgan yer uchastkasini ijaraga berish maqsadida elektron onlayn-auksion savdolariga chiqarish boʻyicha arizani axborot tizimi yordamida elektron axborot almashinuvi orqali yuboradi. 17. Davlat mulki obyektlaridan samarali foydalanish markazining hududiy boshqarmalari axborot tizimi operatorining arizasi kelib tushganidan soʻng bir ish kuni ichida buyurtmachi sifatida belgilangan tartibda savdo operatoriga yer uchastkasini ijaraga berish uchun elektron onlayn-auksion savdolariga chiqarish boʻyicha elektron buyurtmani yuboradi. 18. Elektron onlayn-auksion savdolari natijasi boʻyicha bayonnoma rasmiylashtirilgandan soʻng oʻn ish kunidan kechiktirmay bayonnoma asosida auksion gʻolibi va Davlat mulki obyektlaridan samarali foydalanish markazining tegishli hududiy boshqarmasi oʻrtasida “E-AUKSION” elektron savdo platformasida elektron shaklda ijara shartnomasi tuziladi. 19. Vazirlikka doimiy foydalanish huquqi asosida ajratilgan yer uchastkasini ijaraga berishdan tushgan mablagʻlar belgilangan tartibda taqsimlanadi. 20. Davlat mulki obyektlaridan samarali foydalanish markazining axborot tizimi ijara shartnomasi maʼlumotlari va nusxasini axborot tizimiga elektron axborot almashinuvi orqali yuboradi. 21. Yer uchastkasini ijaraga berish jarayonida davlat organlari tomonidan yer tuzish, davlat yer kadastri va yerlarni monitoring qilish boʻyicha loyiha-izlanish, loyiha hujjatlarini ishlab chiqish, ularni kelishish va tasdiqlash, hujjatlarni roʻyxatdan oʻtkazish bilan bogʻliq xarajatlar telekommunikatsiya operatori tomonidan qoplanadi. 22. Jismoniy va yuridik shaxslarga mulk huquqi asosida tegishli boʻlgan yer uchastkalari, bino va inshootlarda telekommunikatsiya vositalarini oʻrnatish shartnomasini rasmiylashtirish ushbu Reglamentning 2-ilovasida keltirilgan sxemaga muvofiq amalga oshiriladi. 23. Telekommunikatsiya operatorlari tomonidan telekommunikatsiya vositalarini joylashtirish uchun zarur loyihaoldi oʻrganishlar joyiga chiqqan holda olib boriladi va mulk huquqida boʻlgan yer uchastkalari yoki binolarning mulkdorlari bilan oʻzaro kelishadi. 24. Telekommunikatsiya vositalarini joylashtirish uchun maqsadli yer uchastkalari yoki binolarni ijaraga olish boʻyicha talabnoma elektron shaklda axborot tizimi orqali telekommunikatsiya operatorlari tomonidan toʻldiriladi, kelishuv maʼlumotlari hamda manzil va koordinatalari kiritiladi. 25. Axborot tizimi operatori vakolatli organ (tashkilot)larga mazkur yer uchastkalari yoki binolarda telekommunikatsiya vositalarini joylashtirishni dastlabki kelishish uchun axborot tizimi orqali yuboradi. Vakolatli organ (tashkilot)lar telekommunikatsiya vositalarini joylashtirishni uch ish kuni ichida kelishadi yoki kelishishni asoslantirilgan holda rad etadi. Vakolatli organ (tashkilot)lar tomonidan kelishish rad etilgan hollarda, tegishli xulosa telekommunikatsiya operatoriga axborot tizimi orqali taqdim etiladi va talabnoma bekor qilinadi. 26. Vakolatli organ (tashkilot)lar bilan ijobiy kelishuvga erishilganidan soʻng ikki ish kuni ichida mulk huquqidagi yer uchastkalari yoki bino va inshoot mulkdori hamda telekommunikatsiya operatori oʻrtasida ijara shartnomasi axborot tizimi orqali imzolanadi. Ijara shartnomasini axborot tizimi orqali rasmiylashtirish imkoniyati mavjud boʻlmagan hollarda, shartnoma qogʻoz koʻrinishida imzolanadi hamda bu haqidagi maʼlumotlar va ushbu shartnoma nusxasi telekommunikatsiya operatori tomonidan axborot tizimiga kiritiladi. 27. Ijara shartnomasi asosida telekommunikatsiya vositalari joylashtiriladigan yer uchastkalarini dastlabki kelishish, shuningdek ijara shartnomasini rasmiylashtirish (taraflarning kelishuviga koʻra axborot tizimi orqali rasmiylashtirilganda) xarajatlari bilan bogʻliq toʻlovlar telekommunikatsiya operatori tomonidan ijara shartnomasi imzolanganidan soʻng besh ish kuni ichida amalga oshiriladi. 28. Axborot tizimi operatori ijara shartnomasi toʻgʻrisidagi maʼlumotlarni Oʻzbekiston Respublikasi Iqtisodiyot va moliya vazirligi huzuridagi Soliq qoʻmitasi (keyingi oʻrinlarda — Soliq qoʻmitasi)ga elektron axborot almashinuvi orqali belgilangan tartibda hisobdan oʻtkazish uchun yuboradi. Koʻchmas mulkka boʻlgan huquqlar belgilangan tartibda davlat roʻyxatidan oʻtkaziladi. 29. Soliq qoʻmitasi ikki ish kuni ichida ijara shartnomasini belgilangan tartibda hisobdan oʻtkazadi va guvohnomani elektron axborot almashinuvi orqali axborot tizimiga yuboradi. 30. Axborot tizimi operatori tomonlarga axborot tizimi orqali ikki tomonlama imzolangan shartnoma hisobdan oʻtkazilganligi toʻgʻrisidagi guvohnomani yuboradi. 31. Davlat mulki obyektida telekommunikatsiya vositalarini joylashtirish ushbu Reglamentning 3-ilovasida keltirilgan sxemaga muvofiq amalga oshiriladi. 32. Telekommunikatsiya operatorlari tomonidan telekommunikatsiya vositalarini joylashtirish uchun zarur loyihaoldi oʻrganishlar joyiga chiqqan holda olib boriladi hamda telekommunikatsiya vositalarini joylashtirish uchun davlat mulki obyektini ijaraga berish boʻyicha balansda saqlovchiga murojaat qiladi. 33. Balansda saqlovchi tomonidan davlat mulki obyektini ijaraga berishga rozilik bildirilgan taqdirda, telekommunikatsiya vositalarini joylashtirish uchun davlat mulki obyektini ijaraga olish boʻyicha talabnoma elektron shaklda axborot tizimi orqali telekommunikatsiya operatorlari tomonidan toʻldiriladi, davlat mulki obyekti maʼlumotlari hamda manzil, koordinatalari, balansda saqlovchining rozilik xati va boshqa tegishli maʼlumotlari kiritiladi. Bunda, moddiy madaniy meros obyektlari hisoblangan davlat mulki obyektlarini ijaraga olish boʻyicha talabnomaga madaniy meros obyektlarini muhofaza qilish va ulardan foydalanish boʻyicha vakolatli organning xulosasi ilova qilinadi. 34. Axborot tizimi operatori vakolatli organ (tashkilot)larga mazkur davlat mulki obyektiga telekommunikatsiya vositalarini joylashtirishni dastlabki kelishish uchun axborot tizimi orqali yuboradi. Vakolatli organ (tashkilot)lar telekommunikatsiya vositalarini joylashtirishni uch ish kuni ichida kelishadi yoki kelishishni asoslantirilgan holda rad etadi. Vakolatli organ (tashkilot)lar tomonidan kelishish rad etilgan hollarda, tegishli xulosa telekommunikatsiya operatoriga axborot tizimi orqali taqdim etiladi va talabnoma bekor qilinadi. 35. Vakolatli organlar bilan ijobiy kelishuvga erishilganidan soʻng axborot tizimi operatori Davlat mulki obyektlaridan samarali foydalanish markazi axborot tizimiga davlat mulki obyektini ijaraga berish maqsadida elektron onlayn-auksion savdolariga chiqarish boʻyicha arizani elektron axborot almashinuvi orqali yuboradi. 36. Davlat mulki obyektlaridan samarali foydalanish markazining hududiy boshqarmalari axborot tizimi operatorining arizasi kelib tushganidan soʻng bir ish kuni ichida buyurtmachi sifatida belgilangan tartibda savdo operatoriga davlat mulki obyektini ijaraga berish uchun elektron onlayn-auksion savdolariga chiqarish boʻyicha elektron buyurtmani yuboradi. 37. Elektron onlayn-auksion savdolari natijasi boʻyicha bayonnoma rasmiylashtirilgandan soʻng oʻn ish kunidan kechiktirmay bayonnoma asosida auksion gʻolibi va Davlat mulki obyektlaridan samarali foydalanish markazining tegishli hududiy boshqarmasi oʻrtasida belgilangan tartibda ijara shartnomasi tuziladi. 38. Davlat mulki obyektini ijaraga berishdan tushgan mablagʻlar qonunchilik hujjatlarida belgilangan tartibda taqsimlanadi. 39. Davlat mulki obyektlaridan samarali foydalanish markazining axborot tizimi ijara shartnomasi maʼlumotlari va nusxasini axborot tizimiga elektron axborot almashinuvi orqali yuboradi. 40. Ijara shartnomasi asosida telekommunikatsiya vositalari joylashtiriladigan yer uchastkalarini dastlabki kelishish, shuningdek ijara shartnomasini rasmiylashtirish (taraflarning kelishuviga koʻra axborot tizimi orqali rasmiylashtirilganda) xarajatlari bilan bogʻliq toʻlovlar telekommunikatsiya operatori tomonidan ijara shartnomasi imzolanganidan soʻng besh ish kuni ichida amalga oshiriladi. 41. Telekommunikatsiya vositalarini joylashtirishga oid shartnomalar yoki kelishuvlarni axborot tizimiga kiritish va ularning muddatini uzaytirish ushbu Reglamentning 4-ilovasida keltirilgan sxemaga muvofiq amalga oshiriladi. 42. Telekommunikatsiya operatori tomonidan axborot tizimi ishga tushirilguniga qadar telekommunikatsiya vositalarini joylashtirishga oid va ayni bir yer uchastkasi yoki antenna-machtalardan birgalikda foydalanish boʻyicha axborot tizimi yordamida imzolash imkoniyati mavjud boʻlmagan ijara shartnomalari, kelishuvlar va boshqa turdagi hujjatlar nusxasi va unga doir maʼlumotlar mos ravishda axborot tizimi reyestriga doimiy ravishda kiritib borilishi lozim. 43. Axborot tizimi operatori reyestrga kiritilgan ijara shartnomalari muddatlarini avtomatik tahlil qilish ishlarini olib boradi. Muddati yakunlanishiga ikki oy qolgan shartnomalar roʻyxatini qonunchilik hujjatlarida ruxsat etilgan holatlarda muddatini uzaytirish uchun telekommunikatsiya operatorlariga axborot tizimidagi shaxsiy kabineti orqali taqdim etadi. 44. Telekommunikatsiya operatorlari shartnoma va kelishuv imzolangan tomonlar bilan axborot tizimi orqali hujjat rasmiylashtirilishi borasida oʻn ish kuni ichida muzokaralar olib boradi. Tomonlar ikki ish kuni ichida shartnoma shartlariga qoʻshimchalar kiritgan holda (zarur hollarda) axborot tizimi orqali shartnomaga qoʻshimcha kelishuvni imzolaydilar. Ijara shartnomasi muddatini uzaytirish toʻgʻrisidagi qoʻshimcha shartnomani axborot tizimi orqali rasmiylashtirish imkoniyati mavjud boʻlmagan hollarda, ushbu qoʻshimcha kelishuv qogʻoz koʻrinishida imzolanadi hamda bu haqidagi maʼlumotlar va ushbu hujjat nusxasi telekommunikatsiya operatori tomonidan axborot tizimiga kiritiladi. 45. Telekommunikatsiya operatori tomonidan axborot tizimi orqali koʻrsatilgan xizmatlar uchun axborot tizimi operatorining maxsus hisobvaragʻiga tegishli toʻlovlar amalga oshiriladi. 46. Axborot tizimi operatori axborot tizimida yaratilgan va imzolangan, reyestrdagi muddati yakunlanishiga bir oy muddat qolgan ijara shartnomalari maʼlumotlarini qonunchilik hujjatlarida ruxsat etilgan holatlarda muddatini uzaytirish uchun axborot tizimida avtomatik tarzda shakllantiradi va telekommunikatsiya operatorlariga bu haqda xabarnoma va hisob-faktura yuboradi. 47. Telekommunikatsiya operatorlari besh ish kunidan kechiktirmay toʻlovlarni axborot tizimi operatorining maxsus hisobvaragʻiga oʻtkazib beradi. 48. Axborot tizimi operatori toʻlov qabul qilinganidan soʻng shartnomalar muddatlarini uzaytiradi. Telekommunikatsiya operatoriga muddatlari uzaytirilgan shartnomalar boʻyicha maʼlumotni axborot tizimi orqali taqdim etadi. Toʻlanmaslik hollari kuzatilganda, shartnomalar muddati uzaytirilmaydi va shartnoma oʻz kuchini yoʻqotgan hisoblanadi. 49. Ijara shartnomasining toʻlov miqdorini keyingi muddat uchun uzaytirish yoki shartnomani bekor qilish istagida boʻlgan ijaraga beruvchilar shartnomaning yakunlanish muddatidan uch oydan kam boʻlmagan muddatda ushbu haqida axborot tizimiga maʼlumot kiritishi lozim. Bunda, telekommunikatsiya operatoriga tegishli maʼlumot axborot tizimidagi shaxsiy kabineti orqali taqdim etiladi va tomonlarning oʻzaro kelishuvidan soʻng shartnoma rasmiylashtiriladi. Ijara shartnomasini bekor qilish istagi bildirilgan hollarda tomonlarga axborot tizimidagi shaxsiy kabinetlari orqali maʼlumotlar taqdim etiladi, oʻzaro qayta kelishish uchun bir oy muddat beriladi. 50. Ijara shartnomalari besh ish kuni ichida mos ravishda Soliq qoʻmitasi va Davlat mulki obyektlaridan samarali foydalanish markaziga tegishli reyestridan roʻyxatdan oʻtkaziladi va koʻchirmasi tomonlarning axborot tizimidagi shaxsiy kabinetlariga yuboriladi. Soliq qoʻmitasi va Davlat mulki obyektlaridan samarali foydalanish markazi tomonidan oʻzining reyestridan roʻyxatdan oʻtkazish rad etilsa, telekommunikatsiya operatori va tomonlarga bu haqida maʼlumot shaxsiy kabinet orqali yuboriladi va manfaatdor tashkilotlar bilan kelishish ishlarini tomonlar oʻzaro amalga oshiradi. Soliq qoʻmitasi Davlat mulki obyektlaridan samarali foydalanish markazi bilan kelishilganidan soʻng manfaatdor tashkilotlar tomonidan reyestrdan roʻyxatdan oʻtkazilganligi toʻgʻrisidagi koʻchirmani axborot tizimiga elektron axborot almashinuvi orqali yuboriladi. Koʻchmas mulkka boʻlgan huquqlar belgilangan tartibda davlat roʻyxatidan oʻtkaziladi. 51. Telekommunikatsiya operatorlari vakolatli organlarning murojaatini koʻrib chiqishni qonunga xilof ravishda rad etganlik ustidan boʻysunuv tartibida yuqori turuvchi organga yoki bevosita sudga shikoyat qilishga haqli. 52. Axborot tizimining boshqa tashkilotlar bilan axborot almashish tartibi va oʻzaro hamkorlik qilish shartlari tashkilotlar hamda axborot tizimi operatori oʻrtasida tuzilgan oʻzaro hamkorlik boʻyicha alohida texnologik yoʻriqnomalar va bitimlar bilan belgilanadi. 53. Axborot tizimi operatori axborot tizimidan foydalanish orqali shartnoma asosida qonunchilik hujjatlarida taqiqlanmagan xizmatlarni taqdim qilish huquqiga ega. 54. Ushbu Reglament talablari buzilishi aniqlangan holatlar haqida telekommunikatsiya operatorlaridan kelib tushgan murojaatlar boʻyicha shartnoma bekor qilinadi va amalga oshirilgan toʻlovlar qaytarilmaydi. 55. Mazkur Reglament talablarini buzganlikda aybdor shaxslar qonunchilik hujjatlarida belgilangan tartibda javobgar boʻladi. Bosqichlar Subyektlar Tadbirlar Muddatlar I. Raqamli texnologiyalar vazirligiga yer uchastkalarini ajratish 1-bosqich Telekommunikatsiya operatori Axborot tizimi yoki Yagona interaktiv davlat xizmatlari portali orqali telekommunikatsiya vositalarini joylashtirish uchun zarur yer uchastkalarining maydoni va koordinatalarini belgilaydi va ushbu yer uchastkalarini ijaraga olish boʻyicha talabnoma toʻldiradi. Zaruratga koʻra 2-bosqich Axborot tizimi operatori Telekommunikatsiya operatori tomonidan belgilangan maydon va koordinatalar boʻyicha maʼlumotlarni olish uchun axborot tizimi orqali Davlat kadastrlari palatasining hududiy boshqarmasiga soʻrov joʻnatadi. Avtomatik tarzda 3-bosqich Davlat kadastrlari palatasi hududiy boshqarmasi Axborot tizimidagi soʻrovga javob tariqasida yer uchastkasi haqidagi maʼlumotlarni yuboradi. 3 ish kuni ichida 4-bosqich Axborot tizimi operatori Vakolatli organ (tashkilot)larga yer uchastkasiga telekommunikatsiya vositalarini joylashtirishni dastlabki kelishish uchun axborot tizimi orqali yuboradi. Avtomatik tarzda 5-bosqich Vakolatli organ (tashkilot)lar 1. Telekommunikatsiya vositalarini joylashtirishni kelishadi yoki kelishishni asoslantirilgan holda rad etadi. 2. Natijani axborot tizimi orqali elektron raqamli imzo bilan tasdiqlaydi. 3 ish kuni ichida 6-bosqich Axborot tizimi operatori Yer uchastkasi haqidagi maʼlumotlarni Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan koʻrib chiqilishi uchun ularning axborot tizimidagi shaxsiy kabinetiga buyurtma yuboradi. Avtomatik tarzda 7-bosqich Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Buyurtmani (buyurtmaga loyihalashtirilayotgan obyektlar boʻyicha atrof muhitga taʼsir koʻrsatilishi toʻgʻrisidagi bayonnoma loyihasini ilova qilgan holda) yer uchastkasini ajratish materiallarini belgilangan tartibda tayyorlash uchun tegishli Davlat kadastrlari palatasi hududiy boshqarmasining shaxsiy kabinetiga yuboradi. 1 ish kuni ichida II. Ajratilgan yer uchastkalarini telekommunikatsiya operatorlariga ijaraga berish 8-bosqich Davlat kadastrlari palatasi hududiy boshqarmasi Shaxsiy kabinetda yer uchastkasini ajratish materiallarini tayyorlash yuzasidan shartnomani shakllantiradi va elektron raqamli imzo yordamida imzolaydi. Shakllantirilgan shartnomani Raqamli texnologiyalar vazirligiga (Vazirlik) axborot tizimi orqali yuboradi. 5 ish kuni ichida 9-bosqich Vazirlik Axborot tizimidagi shaxsiy kabinetida elektron raqamli imzo yordamida shartnomani ikkinchi tomondan imzolaydi va Davlat kadastrlari palatasi hududiy boshqarmasiga yuboradi. 1 ish kuni ichida 10-bosqich Davlat kadastrlari palatasi hududiy boshqarmasi Davlat kadastrlari palatasi hududiy boshqarmasi yer uchastkasini ajratish haqida elektron shaklda hujjatlar yigʻmajildini tayyorlaydi va uni “YERELEKTRON” axborot tizimiga joylashtiradi. Belgilangan muddatda “YERELEKTRON” axborot tizimida kelishuv jarayonining har bir bosqichi boʻyicha maʼlumotni axborot tizimiga elektron axborot almashinuvi orqali doimiy uzatib boradi. Avtomatik tarzda 11-bosqich Axborot tizimi operatori Davlat aktivlarini boshqarish agentligi huzuridagi Davlat mulki obyektlaridan samarali foydalanish markazi axborot tizimiga Vazirlikka doimiy foydalanish huquqi asosida ajratilgan yer uchastkasini ijaraga berish maqsadida elektron onlayn-auksion savdolariga chiqarish boʻyicha arizani axborot tizimi yordamida elektron axborot almashinuvi orqali yuboradi. Avtomatik tarzda 12-bosqich Davlat mulki obyektlaridan samarali foydalanish markazi Buyurtmachi sifatida belgilangan tartibda savdo operatoriga yer uchastkasini ijaraga berish uchun elektron onlayn-auksion savdolariga chiqarish boʻyicha elektron buyurtmani yuboradi. 1 ish kunida 13-bosqich “Elektron onlayn-auksionlarni tashkil etish markazi” DUK “E-AUKSION” platformasida elektron onlayn-auksionni belgilangan tartibda tashkil etadi va oʻtkazadi. Belgilangan muddatda 14-bosqich Davlat mulki obyektlaridan samarali foydalanish markazi 1. Belgilangan tartibda ijara shartnomasi tuziladi. 10 ish kuni ichida 2. Ijara shartnomasi maʼlumotlari va nusxasini axborot tizimi operatoriga elektron axborot almashinuvi orqali yuboradi. Shartnoma imzolanganidan soʻng avtomatik ravishda Bosqichlar Subyektlar Tadbirlar Muddatlar 1-bosqich Telekommunikatsiya operatori Telekommunikatsiya vositalarini joylashtirish uchun maqsadli yer uchastkalari yoki binolarni ijaraga olish boʻyicha talabnomani elektron shaklda axborot tizimi orqali toʻldiradi, kelishuv maʼlumotlari hamda manzil va koordinatalarini kiritadi. Zaruratga koʻra 2-bosqich Vakolatli organlar 1. Telekommunikatsiya vositalarini joylashtirishni kelishadi yoki kelishishni asoslantirilgan holda rad etadi. 2. Natijani axborot tizimi orqali elektron raqamli imzo bilan tasdiqlaydi. 3 ish kuni ichida 3-bosqich Telekommunikatsiya operatori Ijara shartnomasi maʼlumotlarini axborot tizimiga kiritadi va mulk huquqidagi yer uchastkalari yoki bino mulkdori oʻrtasida ijara shartnomasini axborot tizimi orqali imzolaydi. Axborot tizimi orqali imzolash imkoniyati mavjud boʻlmagan taqdirda, shartnoma qogʻoz koʻrinishida imzolanadi. 2 ish kuni ichida 4-bosqich Axborot tizimi operatori Ijara shartnomasi toʻgʻrisidagi maʼlumotlarni Iqtisodiyot va moliya vazirligi huzuridagi Soliq qoʻmitasiga elektron axborot almashinuvi orqali belgilangan tartibda hisobdan oʻtkazish uchun yuboradi. Ijara shartnomasi imzolanganidan soʻng avtomatik ravishda 5-bosqich Iqtisodiyot va moliya vazirligi huzuridagi Soliq qoʻmitasi 1. Ijara shartnomasini belgilangan tartibda hisobdan oʻtkazadi hamda guvohnoma rasmiylashtiradi. 2. Guvohnomani elektron axborot almashinuvi orqali axborot tizimi operatoriga yuboradi. 2 ish kunida ichida 6-bosqich Axborot tizimi operatori Axborot tizimi operatori tomonlarga axborot tizimi orqali ikki tomonlama imzolangan shartnoma va hisobdan oʻtkazilganligi toʻgʻrisidagi guvohnomani yuboradi. Avtomatik tarzda Bosqichlar Subyektlar Tadbirlar Muddatlar 1-bosqich Telekommunikatsiya operatori 1. Davlat mulki obyektini telekommunikatsiya vositalarini joylashtirish uchun ijaraga berish boʻyicha balansda saqlovchiga murojaat qiladi. 2. Balansda saqlovchi tomonidan davlat mulki obyektini ijaraga berishga rozilik bildirilgan taqdirda, uning rozilik xatini ilova qilgan holda telekommunikatsiya obyektlarini joylashtirish uchun davlat mulki obyektiga doir maʼlumotlarni axborot tizimiga kiritadi. Zaruratga koʻra 2-bosqich Axborot tizimi operatori Davlat mulki obyektiga telekommunikatsiya vositalarini joylashtirishni dastlabki kelishish uchun vakolatli organlarga axborot tizimi orqali yuboradi. Avtomatik tarzda 3-bosqich Vakolatli organlar Telekommunikatsiya vositalarini joylashtirishni kelishadi yoki kelishishni asoslantirilgan holda rad etadi. 3 ish kuni ichida 4-bosqich Axborot tizimi operatori Davlat mulki obyektini elektron onlayn-auksion savdolariga chiqarish boʻyicha arizani elektron axborot almashinuvi orqali Davlat mulki obyektlaridan samarali foydalanish markaziga yuboradi. Avtomatik ravishda 5-bosqich Davlat mulki obyektlaridan samarali foydalanish markazi hududiy boshqarmasi Buyurtmachi sifatida axborot tizimi operatorining arizasi kelib tushganidan soʻng belgilangan tartibda savdo operatoriga davlat mulki obyekti boʻyicha elektron buyurtmani yuboradi. 1 ish kuni ichida 6-bosqich “Elektron onlayn-auksionlarni tashkil etish markazi” DUK “E-AUKSION” elektron savdo platformasida elektron onlayn-auksionni belgilangan tartibda tashkil etadi va oʻtkazadi. Belgilangan muddatda 7-bosqich Davlat mulki obyektlaridan samarali foydalanish markazi hududiy boshqarmasi 1. Belgilangan tartibda ijara shartnomasi tuziladi. 10 ish kuni ichida 2. Ijara shartnomasi maʼlumotlari va nusxasini axborot tizimi operatoriga elektron axborot almashinuvi orqali yuboradi. Shartnoma imzolanganidan soʻng avtomatik tarzda Bosqichlar Subyektlar Tadbirlar Muddatlar I. Axborot tizimida imzolanmagan ijara shartnoma (kelishuv)larni tizimga kiritish va ularning muddatini uzaytirish 1-bosqich Telekommunikatsiya operatori Axborot tizimi ishga tushirilguniga qadar telekommunikatsiya vositalarini joylashtirishga oid va ayni bir yer uchastkasi yoki antenna-machtalardan birgalikda foydalanish boʻyicha axborot tizimi yordamida imzolash imkoniyati mavjud boʻlmagan ijara shartnoma (kelishuv)lari nusxasi va unga doir maʼlumotlarni axborot tizimidagi reyestrga kiritib boradi. Doimiy ravishda 2-bosqich Axborot tizimi operatori 1. Reyestrga kiritilgan ijara shartnoma (kelishuv)lari muddatlarini avtomatik tahlil qilish ishlarini olib boradi. Belgilangan muddatda 2. Shartnomalar roʻyxatini telekommunikatsiya operatoriga axborot tizimidagi shaxsiy kabineti orqali taqdim etadi. Shartnoma muddati yakunlanishidan 2 oy avval 3-bosqich Telekommunikatsiya operatori Telekommunikatsiya operatori shartnoma (kelishuv) imzolangan tomonlar bilan axborot tizimi orqali shartnoma (kelishuv) rasmiylashtirilishi borasida muzokaralar olib boradi. 10 ish kuni ichida 4-bosqich Tomonlar (mulkdor, telekommunikatsiya operatori) Tomonlar shartnoma (kelishuv) shartlariga qoʻshimchalar kiritgan holda (zarur boʻlsa) axborot tizimi orqali shartnomani imzolaydilar. 2 ish kuni ichida 5-bosqich Axborot tizimi operatori Ijara shartnoma (kelishuv)lari tegishli reyestrdan roʻyxatdan oʻtkazish uchun manfaatdor tashkilotlarga elektron axborot almashinuvi orqali yuboradi. Avtomatik ravishda 6-bosqich Iqtisodiyot va moliya vazirligi huzuridagi Soliq qoʻmitasi, Davlat mulki obyektlaridan samarali foydalanish markazi Tegishli reyestrdan roʻyxatdan oʻtkaziladi va koʻchirmasi tomonlarning axborot tizimidagi shaxsiy kabinetlariga yuboradi. 2 ish kuni ichida 7-bosqich Axborot tizimi operatori Tomonlarga muddatlari uzaytirilgan shartnoma (kelishuv)larni va ularni tegishli reyestrdan roʻyxatdan oʻtkazilganligi boʻyicha maʼlumotni tomonlarning shaxsiy kabinetiga yuboradi. Avtomatik tarzda II. Axborot tizimida imzolangan ijara shartnoma (kelishuv)larining muddatini uzaytirish 8-bosqich Axborot tizimi operatori 1. Axborot tizimida yaratilgan va amal qilish muddati tugayotgan shartnoma (kelishuv)lar roʻyxatini shakllantiradi. 2. Telekommunikatsiya operatorlariga mazkur shartnoma (kelishuv)larni rasmiylashtirish boʻyicha hisob-faktura taqdim etadi. Shartnoma muddati yakunlanishidan 1 oy avval 9-bosqich Telekommunikatsiya operatori Axborot tizimi operatorining maxsus hisobvaragʻiga toʻlovlarni oʻtkazib beradi. 5 ish kuni ichida 10-bosqich Axborot tizimi operatori 1. Toʻlovlar qabul qilinganidan soʻng shartnoma (kelishuv)larni muddatlarini uzaytiradi. 2. Ijara shartnoma (kelishuv)larini tegishli reyestrdan roʻyxatdan oʻtkazish uchun manfaatdor tashkilotlarga yuboradi. Avtomatik tarzda 11-bosqich Iqtisodiyot va moliya vazirligi huzuridagi Soliq qoʻmitasi, Davlat mulki obyektlaridan samarali foydalanish markazi Ijara shartnoma (kelishuv)larini tegishli reyestrdan roʻyxatdan oʻtkazadi va koʻchirmasi tomonlarning axborot tizimidagi shaxsiy kabinetlariga yuboradi. 3 ish kuni ichida 12-bosqich Axborot tizimi operatori Muddatlari uzaytirilgan shartnoma (kelishuv)larni va ularni tegishli reyestrdan roʻyxatdan oʻtkazilganligi boʻyicha maʼlumotni tomonlarning shaxsiy kabinetiga yuboradi. Avtomatik tarzda 1. 4-banddagi “Radiochastotalar boʻyicha davlat komissiyasining” va “Axborot texnologiyalari va kommunikatsiyalarini rivojlantirish” soʻzlari tegishlicha “Radiochastotalar boʻyicha respublika kengashining” va “Raqamli texnologiyalar” soʻzlari bilan almashtirilsin. 2. 5-bandning birinchi xatboshisidagi “Elektromagnit muvofiqlik markazi” soʻzlari ““Elektromagnit moslashuv markazi” davlat unitar korxonasi” soʻzlari bilan almashtirilsin. 3. 7-bandning oʻninchi xatboshisidagi “Radiochastota spektrining tijorat qimmati koeffitsiyenti” jadvali quyidagi tahrirda bayon etilsin: T/r Aloqa turi E koeffitsiyenti 1. Koʻchma radiotelefon aloqasi (tranking aloqa) 30 2. Umumiy foydalaniladigan uyali radiotelefon aloqasi 85 3. Koʻchma radio aloqa 15 4. Yoʻldosh aloqa (Oʻzbekiston Respublikasi hududida joylashgan markazni yer stansiyasi* va konsentratori** orqali telekommunikatsiya xizmatlarini taqdim etish uchun moʻljallangan yoʻldoshli aloqa tarmoqlari; havo transportida maʼlumot uzatish xizmatlarini taqdim etish uchun moʻljallangan yoʻldoshli aloqa tarmoqlari bundan mustasno, yaʼni radiochastota spektridan foydalanganlik uchun toʻlov belgilanmaydi) 55 5. MMDS, NMDS va MVLS turidagi tizimlardan foydalangan holda televizion dasturlarni tarqatish 50 6. Televideniye va radioeshittirish nodavlat dasturlarini tarqatish, televideniye va radioeshittirish dasturlarining tijorat translyatsiyasi 40 7. Maʼlumotlarni simsiz uzatish (2400 — 2483,5 MGs va 5000 — 5999 MGs radiochastotalari polosalaridagi wi-fi texnologiyalari bundan mustasno) 70 4. 9-band quyidagi tahrirda bayon etilsin: “9. Radiochastota spektridan foydalanganlik uchun: dastlabki toʻlov — foydalanuvchi tomonidan Radiochastotalar boʻyicha respublika kengashining radiochastota polosalarini (nominallarini) ajratish toʻgʻrisidagi tegishli qarori olinganidan soʻng 90 kun ichida; keyingi toʻlovlar — Vazirlikka beriladigan hisob-kitoblar asosida yil choragi birinchi oyining 15-kunidan kechikmay har chorakda toʻlanadi. Mazkur toʻlov quyidagi tartibda taqsimlanadi: 50 foizi Davlat budjetiga yoʻnaltiriladi; 50 foizi Radiochastota spektridan foydalanishni boshqarish va monitoringi Vazirlik xarajatlarini qoplashga yoʻnaltiriladi. Vazirlik tegishli summani ular tushgan kundan boshlab 3 kundan kechikmay Davlat budjetiga oʻtkazadi”.